***ПРИЛОЖЕНИЕ № 6***

***Проект***

**ДОГОВОР**

**№ ЕА-………/………….2019г.**

Днес, ……………2019 г., в гр. София, между:

**„ЕКО АНТРАЦИТ“ ЕАД**, със седалище и адрес на управление: гр. София 1113, район „Изгрев“, ул. „Тинтява“ № 86, ЕИК 122017149, представлявано от Християн Султанов, в качеството на изпълнителен директор, наричан за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл. 112 от Закона за обществените поръчки („**ЗОП**“) и Решение № ……./……….. г. на ВЪЗЛОЖИТЕЛЯ за определяне на изпълнител на обществена поръчка с предмет: „Мониторинг и поддръжка на хвостохранилище „Устрем-4“ по обособена позиция № 1 с предмет „Провеждане на контролно-измервателни, възстановителни и поддържащи дейности на хвостохранилище „Устрем – 4” за период от три години”

се сключи този договор („**Договора“**/„**Договорът**“) за следното:

**ПРЕДМЕТ НА ДОГОВОРА**

**Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, услуга с предмет: „Провеждане на контролно-измервателни, възстановителни и поддържащи дейности на хвостохранилище „Устрем – 4” за период от три години”, включваща следните дейности:

А) Възстановителни и поддържащи мероприятия:

a ) възстановяване и поддържане проводимостта на отводнителния канал за външни води, лява и дясна ригулни канавки и канавка на кота 165;

 b) възстановителни мероприятия на дренажен тампон и дренажен филтър;

1. възстановяване на пиезометри;
2. поставяне на информационни табели.

Б) Мониторингови дейности:

1. оглед и оценка за състоянието на хвостохранилище „Устрем-4“ и съоръженията към него;
2. геодезични измервания за установяване на хоризонтални и вертикални деформации;
3. наблюдения и измервания на пиезометричната повърхност;
4. изготвяне на годишни доклади за провеждания мониторинг,

наричани за краткост „Услугите“.

(2) Възложителят определя използваното название „**извънредно**” в техническата спецификация и работния проект, като има предвид факта, че ако настъпят събития, които са непредвидими и неопределими в проекта и възникнали в резултат на непредвидени обстоятелства, като пожари, аварии, пропадания, срутвания и др. може да възникне необходимост от извършването на допълнителни дейности. Необходимостта от провеждане на всички упоменати извънредни мероприятия, както и нуждата от провеждане на актуални стабилитетни изчисления за стената на хвостохранилището се установяват съгласно правилата на ПМС № 140/1992 г. и се възлагат допълнително след приемането им от междуведомствен експертен съвет към министерството на икономиката.

**Чл. 2.** ИЗПЪЛНИТЕЛЯТ се задължава да предоставя Услугите в пълно съответствие с:

1. Условията на този договор;
2. Предложение за изпълнение на обществената поръчка, изготвено от ИЗПЪЛНИТЕЛЯ – Приложение № 1;
3. Ценовото предложение на ИЗПЪЛНИТЕЛЯ – Приложение № 2;
4. Количествено-стойностната сметка (КСС), попълнена от ИЗПЪЛНИТЕЛЯ – Приложение № 3;
5. Актуализирания линеен календарен график – Приложение № 4;
6. Техническата спецификация – Приложение № 5;
7. Работния проект за обект „Мониторинг и поддръжка на хвостохранилище „Устрем-4“, приет с Протокол № 119/26.09.2017г. на Междуведомствения експертен съвет (МЕС) към Министерство на икономиката (МИ);
8. Действащите нормативни актове и предписанията на компетентните органи, касаещи изпълнението на настоящия договор.

**Чл. 3.** (1) В срок до 3 (*три*) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ.

(2) ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до3 (*три*) дни от настъпване на съответното обстоятелство.(*ако е приложимо*)[[1]](#footnote-1)

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.** **(1)** Договорът влиза в сила на дата, на която е подписан от Страните.

**(2)** Срокът за изпълнение на Услугите е 36 (тридесет и шест) месеца, считано от датата на влизане в сила на Договора.

**Чл. 5.** Мястото на изпълнение на Договора е хвостохранилище „Устрем-4“, с. Устрем. Хвостохранилище “Устрем-4” се намира в полите на Сакар планина, в поречието на р. Тунджа, на около 20 км. югоизточно от град Тополовград и на около 3,5 км. източно от село Устрем. Хвостохранилището е разположено на 1,5 км. северно от бившата обогатителна фабрика "Устрем" и граничи с действащо хвостохранилище, експлоатирано към настоящия момент от фирма "Каолин".

**ЦЕНА, РЕД И СРОКОВЕ ЗА ПЛАЩАНЕ**

**Чл. 6.** **(1)** За качественото и пълно изпълнение на Услугите ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на ……… (…………………………) (*посочва се цената без ДДС, с цифри и словом*) лева без ДДС, съответно ……… (…………) (*посочва се цената с ДДС, с цифри и словом*) лева с ДДС (наричана по-нататък „**Цената**“ или „**Стойността на Договора**“), съгласно Ценовото предложение на ИЗПЪЛНИТЕЛЯ и формирана на база оферираните от ИЗПЪЛНИТЕЛЯ в КСС единични цени.

**(2)** В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите и останалите задължения по настоящия Договор, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Цената, посочена в ал. 1, е крайна за срока на Договора и не подлежи на промяна освен в предвидените в ЗОП и този договор случаи, след одобрение от МЕС

**(4)** Плащането на цената по ал. 1 се извършва за действително извършени и приети Услуги, като същата се определя от единичните цени за съответните количества/обеми. В случай че в процеса на изпълнение се установи изцяло отпадане или намаляване на количеството/обема на някои дейности/работи, ВЪЗЛОЖИТЕЛЯТ уведомява за това ИЗПЪЛНИТЕЛЯ и заплаща цена за изпълнението на намаленото количество/обем или без стойността на отпадалите работи.

**Чл. 7.** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор на части, за отчетено и прието изпълнение на действително извършени Услуги. Не се предвижда и ВЪЗЛОЖИТЕЛЯТ не дължи авансово плащане.

**Чл. 8.** **(1)** Всяко плащане на Цената по този Договор се извършва въз основа на:

1. приемо-предавателен протокол (Констативен протокол/Акт, приложение №6 към договора) за приемане на Услугите извършени през съответния/те месец/и, подписан от ВЪЗЛОЖИТЕЛЯ и ИЗПЪЛНИТЕЛЯ, при съответно спазване на чл. 26 и 27 от Договора;

2. фактура за дължимата сума, издадена от ИЗПЪЛНИТЕЛЯ и представена на ВЪЗЛОЖИТЕЛЯ;

3. одобрение на средствата от Министерството на икономиката.

**(2)** ВЪЗЛОЖИТЕЛЯТ се задължава да извършва дължимото плащане в срок до 10 (*десет*) дни след получаването на превод от Министерството на икономиката по банковата сметка на ВЪЗЛОЖИТЕЛЯ — за стойността на отчетеното и прието изпълнение с всеки приемо-предавателен протокол (Констативен протокол/Акт, приложение №6 към договора) , при спазване на условията по ал. 1.

**Чл. 9. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** Изпълнителят е длъжен да уведомява писмено Възложителя за всички последващи промени в данните по ал. 1 в срок от до 3 (*три*) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**ГАРАНЦИЯ ЗА ИЗПЪЛНЕНИЕ**

**Чл. 10.** При подписването на този Договор ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет на сто) от Стойността на Договора без ДДС, а именно ……… (…………………………) лева („**Гаранция/та за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 11. (1)** В случай на изменение на Договора, извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 7 (*седем*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ по чл. 12 от Договора; и/или

2. предоставяне на документ за изменение на първоначалната банкова гаранция или за нова банкова гаранция, при спазване на изискванията на чл. 13 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 14 от Договора.

**Чл. 12.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: Централна Кооперативна банка АД - клон Пазарджик

BIC: CECBBGSF

IBAN: BG62 CECB 9790 20H3 3202 00

**Чл. 13. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ и съдържаща задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 15. (1)** ВЪЗЛОЖИТЕЛЯТ освобождава Гаранцията за изпълнение в срок до 7 (*дни*) дни след приключване на изпълнението на Договора и окончателно приемане на Услугите на Договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 9, ал. 1 от Договора, или по друга сметка, за която ИЗПЪЛНИТЕЛЯТ е уведомил ВЪЗЛОЖИТЕЛЯ съгласно чл. 9, ал. 2 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 16.** ВЪЗЛОЖИТЕЛЯТ има право да задържи, съответно усвои съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от задълженията си по Договора, както и в случаите на лошо, частично и/или забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 17.** ВЪЗЛОЖИТЕЛЯТ има право да задържи Гаранцията за изпълнение в пълен размер в следните случаи:

1. виновно неизпълнение на задълженията по Договора от страна на ИЗПЪЛНИТЕЛЯ и ВЪЗЛОЖИТЕЛЯТ развали Договора на това основание;

2. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 18.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 19.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 10 (*десет*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 10 от Договора.

**Чл. 20.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл. 21.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Чл. 22. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 6 – 9 от Договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, достъп до обекта и всички необходими документи, информация и данни, пряко свързани или необходими за изпълнение на Договора;

3. да осигурява за своя сметка и без увеличение на възнаграждението всички необходими специалисти, работници, материали, техника и други за качественото и в пълен обем изпълнение на Услугите.

**Чл. 23. (1) ИЗПЪЛНИТЕЛЯТ се задължава:**

1. да предоставя Услугите и да изпълнява задълженията си по този Договор в уговорените срокове и качествено, с грижата на добрия търговец/професионалист в съответствие с изискванията на Техническата спецификация и Работния проект на ВЪЗЛОЖИТЕЛЯ, съгласно Предложението за изпълнение, актуализирания линеен календарен график, Ценовото предложение и КСС на ИЗПЪЛНИТЕЛЯ, изискванията на приложимата нормативна уредба и този договор;

2. да информира незабавно ВЪЗЛОЖИТЕЛЯ за възникнали проблеми при изпълнението на Договора, за предприетите мерки за тяхното разрешаване и/или за необходимостта от съответни разпореждания или съдействие от страна на ВЪЗЛОЖИТЕЛЯ или трети лица;

3. да осигури необходимите за изпълнението на Услугите машини, съоръжения, оборудване и персонал, включително предложения с офертата екип от експерти, притежаващи необходимата професионална квалификация и опит;

4. да не променя ръководителя на екипа и специалиста, посочени в офертата, без предварително писмено съгласие от страна на ВЪЗЛОЖИТЕЛЯ. Тези лица може да бъдат променяни само след писмено съгласие на ВЪЗЛОЖИТЕЛЯ при невъзможност на лицето да изпълни възложената му работа поради причини, които не зависят от ИЗПЪЛНИТЕЛЯ. При възникване на такава невъзможност ИЗПЪЛНИТЕЛЯТ уведомява писмено ВЪЗЛОЖИТЕЛЯ, като посочва конкретните причини за това и прилага доказателства за настъпването им. Предложеното ново лице следва да отговаря на всички изисквания на ВЪЗЛОЖИТЕЛЯ, посочени в документацията за обществената поръчка за съответната позиция, за което ИЗПЪЛНИТЕЛЯТ представя доказателства заедно с отправеното искане за промяна;

5. да разглежда и приема всички възражения на ВЪЗЛОЖИТЕЛЯ относно недостатъците, допуснати при изпълнение, и да ги отстранява своевременно за своя сметка, както и да извършва за своя сметка повторни работи, поправки и/или преработки, наложили се поради пропуски, непълноти, несъобразяване с изискванията на Техническата спецификация, неспазване на действащите релевантни изисквания и разпоредби или други недостатъци, в разумен срок, определен от ВЪЗЛОЖИТЕЛЯ;

6. да изпълнява всички законосъобразни указания и изисквания на ВЪЗЛОЖИТЕЛЯ;

7. да пази поверителна Конфиденциалната информация, в съответствие с уговореното в чл.41 от Договора;

8. да възложи съответна част от Услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (*ако е приложимо*)];

9. да актуализира в срок до 3 (три) работни дни от подписване на Договора представения към Предложението за изпълнение линеен календарен график с оглед датата на влизане в сила на Договора;

10. да спазва стриктно сроковете за изпълнение на съответните дейности, определени в актуализирания линеен календарен график;

11. да предоставя на ВЪЗЛОЖИТЕЛЯдостъп до мястото на извършване на Услугите за упражняване на текущ контрол по изпълнението на Договора;

12. до 3-то число на месеца, следващ отчетния/те, да представя на ВЪЗЛОЖИТЕЛЯ проект на Приемо-предавателен протокол (Констативен протокол /Акт, приложение №6 към договора) за извършените Услуги;

13. да поддържа за своя сметка валидна гаранция за изпълнение на Договора, когато същата не е под формата на паричен депозит по сметка на ВЪЗЛОЖИТЕЛЯ, със срок на валидност не по-малък от 30 (тридесет) дни след срока на Договора, включително ако същата изтече или бъде частично или изцяло усвоена, своевременно да я удължи, съответно възстанови пълния размер;

14. да оказва съдействие на представители на ВЪЗЛОЖИТЕЛЯ, МЕС при МИ, едноличния собственик на капитала на „Еко Антрацит“ ЕАД, одитори или други оторизирани лица за извършване на проверки, за изпълнение на техните правомощия при извършване на проверки, инспекции, одит и др.

15. ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от три дни от сключване на настоящия Договор. В срок до 3 (*три*) дни от сключването на договор за подизпълнение или на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 ЗОП](http://web.apis.bg/p.php?i=2752471#p28982788) (*ако е приложимо*)]

16. В края на всеки дванадесет месечен период от срока на Договора да представя на ВЪЗЛОЖИТЕЛЯ годишен доклад за извършения мониторинг със съдържание, определено в Техническата спецификация и Работния проект.

17. да заплаща всички санкции, налагани на ВЪЗЛОЖИТЕЛЯ от компетентните контролни органи за замърсявания или други нарушения на екологичното законодателство в резултат от изпълнението/неизпълнението на Услугите и задълженията на ИЗПЪЛНИТЕЛЯ по настоящия договор;

**(2)** ИЗПЪЛНИТЕЛЯТ е отговорен за всички имуществени и неимуществени вреди, понесени от физически и юридически лица, причинени от ИЗПЪЛНИТЕЛЯ, негови служители/работници, подизпълнители или други, ангажирани от него лица във връзка с изпълнението на или по повод изпълнението на Договора. ИЗПЪЛНИТЕЛЯТ е отговорен и за всички щети, нанесени на околната среда от негови действия или бездействия за срока на изпълнение на Договора.

**Чл. 24. ВЪЗЛОЖИТЕЛЯТ има право:**

1. да изисква и да получава Услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него информация за резултатите от извършваните мониторингови дейности и да получава в срок проект на Приемо-предавателен протокол (Констативен протокол /Акт, приложение №6 към договора) за извършените Услуги;

4. да изисква от ИЗПЪЛНИТЕЛЯ преработване или доработване на информацията за резултатите от извършваните мониторингови дейности и/или на проекта на Приемо-предавателен протокол (Констативен протокол /Акт, приложение №6 към договора) за извършените Услуги, в съответствие с уговореното в чл. 27, ал. 1 от Договора;

5. да одобри замяна на ръководителя на екипа или специалист от екипа на ИЗПЪЛНИТЕЛЯ, когато това е поискано вследствие на независещи от ИЗПЪЛНИТЕЛЯ причини и е предложено лице, отговарящо на изискванията на ВЪЗЛОЖИТЕЛЯ;

6. да одобрява промени в линейния календарен график или дейностите, поискани писмено и аргументирано от ИЗПЪЛНИТЕЛЯ, когато това се налага и не води до удължаване на срока за изпълнение на Договора или до увеличение на цената, когато са от негова компетентност - не по-късно от 10 (десет) работни дни след получаването на предложение от ИЗПЪЛНИТЕЛЯ;

7. да не приема изпълнението при установяване на некачествено или непълно извършени дейности, когато те не са в съответствие с Техническата спецификация, с Предложението за изпълнение и Работния проект, да иска отстраняване на недостатъци, повреди и/или дефекти, включително повторно извършване на определени дейности, с цел осигуряване на качествено и пълно изпълнение и в съответствие с уговореното в чл. 27, ал. 1 от Договора.

**Чл. 25. ВЪЗЛОЖИТЕЛЯТ се задължава:**

1. да приеме изпълнението на Услугите, когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до обекта и до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. 41 от Договора;

5. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по настоящия договор, да предава на ИЗПЪЛНИТЕЛЯ необходимите за изпълнението указания, данни и документи, включително допълнителни данни и документи, необходимостта от които е възникнала в процеса на работа, в срок до 10 (десет) работни дни от писменото им поискване от ИЗПЪЛНИТЕЛЯ, освен ако съгласие, одобрение или указание подлежи на одобрение от МЕС/МИ; ако подлежи на одобрение от МИ/МЕС изпраща своевременно искането и уведомява ИЗПЪЛНИТЕЛЯ в срок до 3 (три) работни дни от получаването на отговора от МИ/МЕС;

6. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 15 - 19 от Договора.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 26.** **(1)** Приемането на изпълнените дейности и работи е условие за плащането на възнаграждение и се извършва след представянето от ИЗПЪЛНИТЕЛЯ на приемо – предавателен протокол за действително извършените дейности (Констативен протокол /Акт, приложение №6 към договора) през предходния/те месец/и, който се изготвя и предава на ВЪЗЛОЖИТЕЛЯ, до 3-число на месеца, следващ отчетния/те месец/и, в четири екземпляра, подписани от ИЗПЪЛНИТЕЛЯ.

**(2)** Отчетеното изпълнение трябва да съответства на календарния график и да включва текущо извършваните дейности и дейностите, чието изпълнение е приключило изцяло.

(**3**) ВЪЗЛОЖИТЕЛЯТ проверява съответствието на отчетените като изпълнени дейности с календарния график и с количествата и стойностите в КСС на ИЗПЪЛНИТЕЛЯ. Не се приема изпълнение на дейности, невключени в КСС и при неспазване на календарния график.

**(4)** Приемането на изпълнението за отчетения/те месец/и се извършва с подписване на протокола по ал. 1 от представители на двете страни. Подписаният приемо – предавателен протокол (Констативен протокол /Акт, приложение №6 към договора) с приложени към него отчетни документи в 10-дневен срок от подписването се представя от ВЪЗЛОЖИТЕЛЯ в Министерството на икономиката за одобряване и превеждане на дължимата сума.

**(5)** ИЗПЪЛНИТЕЛЯТ изготвя ежегодно Годишни доклади, съдържащи пълно описание и информация за извършения мониторинг през съответния годишен период, като третият доклад е окончателен и съдържа пълно представяне на мониторинга за целия срок на Договора.

(**6)** Докладите по ал. 5 и приложените към тях документи се представят на хартиен носител в 4 екземпляра и електронен носител в един екземпляр (на електронния носител приложените документи са сканирани с подпис и печат).

**(7)** Доклад по ал. 5 се приема или връща за корекции със задължителни за ИЗПЪЛНИТЕЛЯ указания от ВЪЗЛОЖИТЕЛЯ или от МИ/МЕС. Приемането се удостоверява с двустранно подписан приемо-предавателен протокол. При забележки ИЗПЪЛНИТЕЛЯТ представя коригиран доклад в срок, определен от ВЪЗЛОЖИТЕЛЯ или МИ/МЕС.

**(8)** Годишните доклади за първата и втората година се представят в края на всеки 12 месечен период от датата на сключване на настоящия договор. Докладът за третата година (окончателния доклад) се представя не по-късно от 10 дни преди изтичането на срока по чл. 4, ал. 2. Докладите подлежат на приемане от МЕС към МИ.

**Чл. 27. (1)** Възложеното с този договор се счита за надлежно изпълнено само когато е прието от ВЪЗЛОЖИТЕЛЯ без забележки или възражения. ВЪЗЛОЖИТЕЛЯТ няма право неоснователно да отказва да извърши проверка, да даде становище или подпише протокол, когато писмено и мотивирано това е поискано от ИЗПЪЛНИТЕЛЯ и не е установено нарушение на договора или нормативен акт.

**(2)** Ако при приемане на изпълнени работи бъдат установени недостатъци на изпълнението, на ИЗПЪЛНИТЕЛЯ се дава срок за тяхното отстраняване. Посоченият срок е обвързващ за ИЗПЪЛНИТЕЛЯ. В случай че ИЗПЪЛНИТЕЛЯТ не отстрани недостатъците в определения за това срок, ВЪЗЛОЖИТЕЛЯТ може да ги отстрани сам или чрез трето лице за сметка на ИЗПЪЛНИТЕЛЯ.

**(3)** ИЗПЪЛНИТЕЛЯТ се задължава да представи на ВЪЗЛОЖИТЕЛЯ документи, осигури достъп и предостави допълнителна информация, когато това е необходимо за извършването на контрол върху изпълнението на възложените работи.

**(4)** Окончателното изпълнение на предмета на договора по чл. 1 се констатира с протокол, подписан от представители на двете страни, в който се установява, че работата е извършена качествено при спазване изискванията на възложителя и в срок.

**Чл. 28** **(1)** ИЗПЪЛНИТЕЛЯТ се задължава да отстранява изцяло за своя сметка скритите недостатъци и появилите се след приемане на изпълнението дефекти в извършени строителни работи съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(2)** За проявилите се в гаранционен срок дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ, като определя подходящ срок съобразно вида на дефекта и технологичните изисквания, в който ИЗПЪЛНИТЕЛЯТ е длъжен да започне или да извърши работата за отстраняване на дефектите.

**САНКЦИИ ПРИ НЕИЗПЪЛНЕНИЕ**

**Чл. 29.** При просрочване изпълнението на задълженията по този Договор, неизправната Страна дължи на изправната неустойка в размер на 5% (пет на сто) на неизпълнението за всеки ден забава.

**Чл. 30.** При констатирано лошо или друго неточно или частично изпълнение или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 31.** При разваляне на Договора поради виновно неизпълнение на някоя от Страните, виновната Страна дължи неустойка в размер на 25% (двадесет и пет на сто) от Стойността на Договора.

**Чл. 32.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 33.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 34. (1)** Този Договор се прекратява:

1. с изтичане на Срока на Договора, а ако е удължен на основание, предвидено в закон – с изтичането на така удължения срок;

2. с изпълнение на всички задължения по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено.

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

**Чл. 35.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: ИЗПЪЛНИТЕЛЯТ не е изпълнил Условията за изпълнение на поръчката/Техническата спецификация и Техническото предложение.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 36.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 37.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички материали, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 38.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**ОБЩИ РАЗПОРЕДБИ**

Дефинирани понятия и тълкуване

**Чл. 39. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 40.** При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 41. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

**(5)** Задълженията, свързани с неразкриване на Конфиденциалната информация, остават в сила и след прекратяване на Договора на каквото и да е основание.

Публични изявления

**Чл. 42.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 43.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 44.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Нищожност на отделни клаузи

**Чл. 45.** В случай че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 46. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр. София 1113, район „Изгрев“, ул. „Тинтява“ № 86

Тел.: 02 4442566

Факс: 02 4239331

e-mail: ekoantra@abv.bg

Лице за контакт: ……………………………

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

Приложимо право

**Чл. 47. (1)** Този Договор, в т.ч. приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**(2)** За неуредените в този Договор въпроси се прилагат разпоредбите на действащото българско законодателство.]

Разрешаване на спорове

**Чл. 48.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 49.** Този Договор се състои от … (…) страници и е изготвен и подписан в 2 (*два*) еднообразни екземпляра – по един за всяка от Страните].

Приложения:

**Чл. 50.** Към този Договор се прилагат и са неразделна част от него следните приложения:

Приложение № 1 – Предложение за изпълнение;

Приложение № 2 – Ценово предложение;

Приложение № 3 – Количествено-стойностна сметка;

Приложение № 4 – Линеен календарен график;

Приложение № 5 – Техническа спецификация;

Приложение № 6 – Констативен протокол /Акт;

Приложение № 7 – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Християн Султанов,**

**Изпълнителен директор ………………………..**

1. Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнител/и е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)